CELEX: 62005TA0321
Language: el
Date: 2010-07-01 00:00:00
Title: Υπόθεση T-321/05: Απόφαση του Γενικού Δικαστηρίου της 1ης Ιουλίου 2010 — AstraZeneca κατά Επιτροπής (Ανταγωνισμός — Κατάχρηση δεσπόζουσας θέσεως — Αγορά των φαρμάκων κατά του στομαχικού έλκους — Απόφαση διαπιστώνουσα παράβαση του άρθρου 82 ΕΚ — Ορισμός της αγοράς — Σημαντικοί περιορισμοί του ανταγωνισμού — Καταχρηστική προσφυγή στις διαδικασίες που αφορούν συμπληρωματικά πιστοποιητικά προστασίας για τα φάρμακα και στις διαδικασίες εγκρίσεως της θέσεως των φαρμάκων στην αγορά — Παραπλανητικές δηλώσεις — Ανάκληση των αδειών εμπορίας — Εμπόδια στη διάθεση γενόσημων φαρμάκων στην αγορά και στις παράλληλες εισαγωγές — Πρόστιμα)

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/33
            
         Απόφαση του Γενικού Δικαστηρίου της 1ης Ιουλίου 2010 — AstraZeneca κατά Επιτροπής
   (Υπόθεση T-321/05) (1)
   
   (Ανταγωνισμός - Κατάχρηση δεσπόζουσας θέσεως - Αγορά των φαρμάκων κατά του στομαχικού έλκους - Απόφαση διαπιστώνουσα παράβαση του άρθρου 82 ΕΚ - Ορισμός της αγοράς - Σημαντικοί περιορισμοί του ανταγωνισμού - Καταχρηστική προσφυγή στις διαδικασίες που αφορούν συμπληρωματικά πιστοποιητικά προστασίας για τα φάρμακα και στις διαδικασίες εγκρίσεως της θέσεως των φαρμάκων στην αγορά - Παραπλανητικές δηλώσεις - Ανάκληση των αδειών εμπορίας - Εμπόδια στη διάθεση γενόσημων φαρμάκων στην αγορά και στις παράλληλες εισαγωγές - Πρόστιμα)
   2010/C 221/52
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: AstraZeneca AB (Södertälje, Σουηδία)· και AstraZeneca plc (Λονδίνο, Ηνωμένο Βασίλειο) (εκπρόσωποι: αρχικώς M. Brealey, QC, M. Hoskins, D. Jowell, barristers, F. Murphy, G. Sproul, I. MacCallum και C. Brown, solicitors, στη συνέχεια M. Brealey, M. Hoskins, D. Jowell, F. Murphy και C. Brown, και τέλος M. Brealey, M. Hoskins, D. Jowell και F. Murphy)
   
      Καθής: Ευρωπαϊκή Επιτροπή (εκπρόσωποι: αρχικώς F. Castillo de la Torre, É. Gippini Fournier και A. Whelan, στη συνέχεια F. Castillo de la Torre, É. Gippini Fournier και J. Bourke)
   
      Παρεμβαίνουσα υπέρ των προσφευγουσών: European Federation of Pharmaceutical Industries and Associations (EFPIA) (Γενεύη, Ελβετία) (εκπρόσωπος: M. Van Kerckhove, δικηγόρος)
   
      Αντικείμενο
   
   Αίτηση ακυρώσεως της αποφάσεως C(2005) 1757 τελικό της Επιτροπής, της 15ης Ιουνίου 2005, σχετικά με τη διαδικασία εφαρμογής του άρθρου 82 [ΕΚ] και του άρθρου 54 της Συμφωνίας ΕΟΧ (υπόθεση COMP/A.37.507/F3 — AstraZeneca)
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1, παράγραφος 2, της αποφάσεως C(2005) 1757 τελικό της Επιτροπής, της 15ης Ιουνίου 2005, σχετικά με τη διαδικασία εφαρμογής του άρθρου 82 [ΕΚ] και του άρθρου 54 της Συμφωνίας ΕΟΧ (Υπόθεση COMP/A.37.507/F3 — AstraZeneca), καθόσον στο άρθρο αυτό διαπιστώνεται ότι οι AstraZeneca AB και AstraZeneca plc παρέβησαν στο άρθρο 82 ΕΚ και το άρθρο 54 της Συμφωνίας ΕΟΧ ζητώντας την ανάκληση των αδειών εμπορίας των καψακίων Losec στη Δανία και τη Νορβηγία, παράλληλα με την απόσυρση των καψακίων Losec από την αγορά και την κυκλοφορία των δισκίων Losec MUPS στις δύο αυτές χώρες, και τούτο στο μέτρο που θεωρήθηκε ότι οι πράξεις αυτές ήταν ικανές να περιορίσουν τις παράλληλες εισαγωγές καψακίων Losec στις εν λόγω χώρες.
            
         
               2)
            
            
               Καθορίζει σε 40 250 000 ευρώ το πρόστιμο που επιβλήθηκε με το άρθρο 2 της αποφάσεως αυτής, αλληλεγγύως και εις ολόκληρον, στην AstraZeneca AB και στην AstraZeneca plc και σε 12 250 000 ευρώ το πρόστιμο που επιβλήθηκε με το εν λόγω άρθρο στην AstraZeneca AB.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Η AstraZeneca AB και η AstraZeneca plc φέρουν το 90 % των δικαστικών εξόδων τους και το 90 % των εξόδων της Ευρωπαϊκής Επιτροής, πλην των εξόδων της τελευταίας που συνδέονται με την παρέμβαση της European Federation of Pharmaceutical Industries and Associations (EFPIA).
            
         
               5)
            
            
               Η EFPIA φέρει τα δικαστικά έξοδά της.
            
         
               6)
            
            
               Η Επιτροπή φέρει τα σχετικά με την παρέμβαση της EFPIA δικαστικά έξοδά της καθώς και το 10 % των υπολοίπων δικαστικών εξόδων της και το 10 % των εξόδων της AstraZeneca AB και της AstraZeneca plc.
            
         
      (1)  EE C 271 της 29.10.2005.